เตือนฉบับ 1 ไซโคลนอำพัน ทำฝั่งตะวันตก ฝนตกหนักถึง 21 พ.ค.
ประกาศกรมอุตุนิยมวิทยา พายุไซโคลน อำพัน บริเวณอ่าวเบงกอล (มีผลกระทบถึงวันที่ 21 พฤษภาคม 2563)ฉบับที่ 1 ลงวันที่ 18 พฤษภาคม 2563เมื่อเวลา 10.00 น. พายุไซโคลน อำพัน บริเวณอ่าวเบงกอลตอนกลาง มีศูนย์กลางอยู่ที่ละติจูด 13.0 องศาเหนือ ลองจิจูด 86.6 องศาตะวันออก กำลังเคลื่อนตัวทางทิศเหนือด้วยความเร็วประมาณ 10 กม./ชม. ความเร็วสูงสุดใกล้ศูนย์กลางประมาณ 195 กม./ชม. พายุนี้กำลังเคลื่อนตัวเข้าสู่อ่าวเบงกอลตอนบน และประเทศบังกลาเทศ ส่งผลให้มรสุมตะวันตกเฉียงใต้ที่พัดปกคลุมทะเลอันดามัน ประเทศไทยและอ่าวไทย มีกำลังแรง ลักษณะเช่นนี้ทำให้ในช่วงวันที่ 18-21 พฤษภาคม 2563 บริเวณประเทศไทยมีฝนตกหนักบางพื้นที่ โดยเฉพาะทางด้านตะวันตกของประเทศ ส่วนคลื่นลมในทะเลอันดามันมีกำลังค่อนข้างแรงโดยตั้งแต่จังหวัดภูเก็ตขึ้นมา ทะเลมีคลื่นสูงประมาณ 2 เมตร เว้นแต่บริเวณที่มีฝนฟ้าคะนองจะมีคลื่นสูงมากกว่า 2 เมตรขอให้ชาวเรือเดินเรือด้วยความระมัดระวัง หลีกเลี่ยงการเดินเรือเข้าใกล้พายุ และเรือเล็กควรงดออกจากฝั่งในช่วงเวลานี้สำหรับประชาชนบริเวณภาคเหนือ ภาคใต้ฝั่งตะวันตก และภาคใต้ตอนบน ระวังอันตรายจากฝนที่ตกหนักและฝนที่ตกสะสมไว้ด้วยจึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมงประกาศ ณ วันที่ 18 พฤษภาคม พ.ศ. 2563 เวลา 12.00 น.กรมอุตุนิยมวิทยาจะออกประกาศฉบับต่อไป ในวันที่ 18 พฤษภาคม พ.ศ. 2563 เวลา 17.00 น.
ประกาศกรมอุตุนิยมวิทยา พายุไซโคลน อำพัน บริเวณอ่าวเบงกอล (มีผลกระทบถึงวันที่ 21 พฤษภาคม 2563) ฉบับที่ 1 ลงวันที่ 18 พฤษภาคม 2563
สภาพอากาศ,พายุ,พายุฝน,ไซโคลน,ไซโคลนอำพัน,ประกาศกรมอุตุ พายุ,ข่าวทั่วไป